CELEX: 62011CA0575
Language: hu
Date: 2013-06-27 00:00:00
Title: C-575/11. sz. ügy: A Bíróság (első tanács) 2013. június 27-i ítélete (a Symvoulio tis Epikrateias (Görögország) előzetes döntéshozatal iránti kérelme) — Eleftherios-Themistoklis Nasiopoulos kontra Ypourgos Ygeias & Pronoias (Oklevelek és tanúsító okiratok elismerése — 2005/36/EK irányelv — Fizioterapeuta-szakma — A szakmai képesítések részleges és korlátozott elismerése — EUMSZ 49. cikk)

3.8.2013   
            
            
               HU
            
            
               Az Európai Unió Hivatalos Lapja
            
            
               C 225/15
            
         A Bíróság (első tanács) 2013. június 27-i ítélete (a Symvoulio tis Epikrateias (Görögország) előzetes döntéshozatal iránti kérelme) — Eleftherios-Themistoklis Nasiopoulos kontra Ypourgos Ygeias & Pronoias
   (C-575/11. sz. ügy) (1)
   
   (Oklevelek és tanúsító okiratok elismerése - 2005/36/EK irányelv - Fizioterapeuta-szakma - A szakmai képesítések részleges és korlátozott elismerése - EUMSZ 49. cikk)
   2013/C 225/24
   Az eljárás nyelve: görög
   
      A kérdést előterjesztő bíróság
   
   Symvoulio tis Epikrateias
   
      Az alapeljárás felei
   
   
      Felperes: Eleftherios-Themistoklis Nasiopoulos
   
      Alperes: Ypourgos Ygeias & Pronoias
   
      Tárgy
   
   Előzetes döntéshozatal iránti kérelem — Symvoulio tis Epikrateias — Az EUMSZ 49. cikk, valamint a legalább hároméves szakoktatást és szakképzést lezáró felsőfokú oklevelek elismerésének általános rendszeréről szóló, 1988. december 21-i 89/48/EGK tanácsi irányelvet (HL L 19., 16. o.; magyar nyelvű különkiadás 5. fejezet, 1. kötet, 337. o.) és a 89/48/EGK irányelvet kiegészítve, a szakoktatás és szakképzés elismerésének második általános rendszeréről szóló, 1992. június 18-i 92/51/EGK tanácsi irányelv (HL L 209., 25. o.; magyar nyelvű különkiadás 5. fejezet, 2. kötet, 47. o.) értelmezése — A fizioterapeuták szabályozott szakmájának gyakorlására vonatkozó engedély megtagadása valamely fogadó tagállamban a 92/51/EGK irányelv 1. cikkének a) pontja szerinti oklevéllel nem rendelkező, azonban valamely másik tagállamban elismert hasonló szakma gyakorlása tekintetében képesítésekkel rendelkező állampolgárok esetében — A szakma gyakorlásának az e szakmába tartozó bizonyos tevékenységekre korlátozódó részleges megkezdésének lehetősége.
   
      Rendelkező rész
   
   Az EUMSZ 49. cikket úgy kell értelmezni, hogy azzal ellentétes az a nemzeti szabályozás, amely kizárja a fogadó tagállamban szabályozott fizioterapeuta-szakma részleges gyakorlásának megkezdését az említett tagállam olyan állampolgára esetében, aki más tagállamban olyan képesítést, így például masszőr és hidroterapeuta képesítést szerzett, amely feljogosítja arra, hogy e második tagállamban a fizioterapeuta-szakma által lefedett tevékenységek egy részét végezze, amennyiben a tevékenységi körök közötti különbségek olyan jelentősek, hogy a fizioterapeuta-szakma gyakorlásának megkezdéséhez valójában teljes képzésnek kellene alávetni a kérelmezőt. A nemzeti bíróság feladata annak vizsgálata, hogy fennáll-e ez a helyzet.
   
      (1)  HL C 25., 2012.1.28.